
Narva jäätmekava aastateks 2009 – 2013 kehtestamine

1. Asjaolud ja menetluse käik

Narva Linnavolikogu 27.03.2008.a otsusega nr 107 algatati Narva jäätmekava koostamine ning kehtestati vastav lähteülesanne. 

Vastavalt lähteülesandele valmistas Narva Linnavalitsuse Linnavara- ja Majandusameti tellimisel Maves AS ette nimetatud jäätmekava eelnõu. Kõigi huvitatud isikute kaasamiseks jäätmekava koostamisse oli jäätmekava eelnõu avalikustatud 29.12.2008 – 18.01.2009 linna veebilehel. Jäätmekava eelnõu avalikustamise teade avaldati linnalehes „Gorod”.
Vastavalt Jäätmeseaduse § 55 oli Narva Jäätmekava eelnõu esitatud arvamuse avaldamiseks Ida-Viru maavanemale ning Ida-Virumaa Keskkonnateenistusele. 

Jäätmekava eelnõu heakskiidu arvamused olid saadud Ida-Viru Maavalitsuse 22.12.2008 kirjaga nr 1.2-40/4458-2  ning Ida-Virumaa Keskkonnateenistuse 24.11.2008 kirjaga nr 32-7-1/49-111-2 . 
20.01.2009.a. toimus Narva Linnavolikogu istungite saalis jäätmekava eelnõu avalik arutelu. Avalikul arutelul olid esitatud mitmed muudatus- ja täiendusettepanekud, sh tegevuse „kontrollreidide korraldamine” tegevuskavva lisamisest keskkonnajärelevalve pideva teostamise eesmärgil Narva linna haldusterritooriumil.
Arvestades avaliku väljapaneku ajal ning avalikul arutelul tehtud märkusi ja ettepanekuid, on nüüdseks jäätmekava eelnõu valmis ja esitatakse kehtestamiseks Linnavolikogule.
2. Õiguslikud alused

Jäätmeseaduse § 39 lõike 1 kohaselt, jäätmehoolduse arendamiseks koostatakse riigi ja kohaliku omavalitsuse üksuse jäätmekava.

Jäätmeseaduse § 42 lõike 1 kohaselt, kohaliku omavalitsuse üksuse jäätmekava on kohaliku omavalitsuse üksuse arengukava osa, mis käsitleb valla või linna jäätmehoolduse arendamist.

Jäätmeseaduse § 55 kohaselt esitatakse kohaliku omavalitsuse üksuse jäätmekava eelnõu enne selle vastuvõtmist arvamuse avaldamiseks keskkonnateenistusele ning maavanemale.
Narva Linnavolikogu 28.09.2006.a määruse nr 42 „Narva linna arengudokumentide menetlemise korra“ § 17 lõike 4 kohaselt kehtestatakse linna valdkonnapõhine arengukava Linnavolikogu otsusega.
3. Otsus

3.1. Kehtestada Narva jäätmekava aastateks 2009 – 2013 vastavalt  lisale.
3.2. Arvestada Narva jäätmekava aastateks 2009‑2013 Narva linna järgnevate aastate eelarvestrateegiate ja eelarvete koostamisel linna rahalistest võimalustest lähtuvalt.
4. Rakendussätted 

4.1. Narva Linnavalitsusel avaldada otsus linna veebilehel ja ajalehes, milles Narva linn avaldab ametlikke teadaandeid.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.
4.3. Otsus jõustub seadusega sätestatud korras.

Mihhail Stalnuhhin

Narva Linnavolikogu esimees

Narva jäätmekava 

aastateks 2009 – 2013 kehtestamine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Linnavara- ja Majandusameti direktori kohusetäitjat Tamara Luigas´t antud küsimust ette kandma Narva Linnavolikogu istungil.

